Luonto-ohjelmien isä Sir David Attenborough perehtyy illan dokumentissa lintujen muniin.

Sir David Attenborough pitelee käsissään joutsenen munaa. Se on vedenpitävä, mutta antaa sisällä kehittyvän poikasen hengittää kuoren läpi. YLE

Attenborough ihailee suuresti sitä, miten munan rakenne suojelee uutta elämää ulkopuoliselta maailmalta, mutta mahdollistaa samalla sen sisällä kehittyvän linnun hengittämisen. Muna on riittävän vahva kestääkseen hautovan emolinnun painon, mutta kyllin hauras, jotta poikanen pystyy murtamaan sen kuoriutuessaan.

Attenborough taustoittaa, miten muna muodostuu, miten se on rakentunut ja miksi se on juuri munan muotoinen. Dokumentissa seurataan munaa muodostumishetkestään poikasen kuoriutumiseen erilaisten lintulajien esimerkein.

Attenborough vierailee hautovan joutsenen pesän liepeillä. YLE

Maailman pienin muna on kimalaiskolibrilla. Sen muna painaa vain alle puoli grammaa. Suurin muna on strutsilla ja se on 40 000 kertaa painavampi.

Linnut ovat lämpimämpiä kuin nisäkkäät. Aikuisen linnun ruumiinlämpö on noin 40 astetta. Niin lämpimässä sikiö ei kehity, joten munimalla linnut voivat hautoa sikiöitä alemmissa lämpötiloissa.

Albatrossi on lintumaailman spermajemmaaja. Naaraslintu varastoi parittelun jälkeen spermaa sisuksiinsa. Parittelun ja hedelmöittyneen munan munimisen väli voi olla jopa kaksi kuulautta. Tänä aikana naaras kerää munaa varten tarvittavia rakennusaineita.

Prisma: Attenborough ja munan ihme TV1:lla keskiviikkona klo 19.